О, прападо́бная і заўждыпа́мятная, усяхва́льная ма́ці Еўфрасíння, А́­нгел у пло́ці, Богаабра́нае ўмясцíлішча Свято́га Ду́ха, Царквы́ Хрысто́вай хвала́ і ўкра́са, умацава́нне і сла́ва мана́хаў, Айчы́не, абíцелі тваёй і ўсёй краíне дапамо́га, пакро́ў і засту́пніца! Ты, як дрэ́ва, паса́джанае пры выто́ках вод, плада́мі дабрадзе́йнасцяў тваíх і дабрада́тнымі дара́мі Ду́ха Свято́га адо́раная, наста́ўніца ў сло́вах і спра́вах, абра́ная, беззага́нная, до́брая, пачу́й нас, якія мо́лімся табе́ і прызыва́ем імя́ тваё, бо ма́еш ты адва́гу пе́рад Го́спадам. Папрасí нам по́спехаў у жыццí дабрадзе́йным; ахава́й на́шы сэ́рцы ве́раю, надзе́яю, любо́ўю і стра́хам Бо́жым. Пада́й нам дапамо́гу ў пра́цы і ў го́расцях на́шых; і як ты апекава́ла ў жыццí абíцель тваю́ і íнакіняў, так і цяпе́р паклапацíся за нас, паспрыя́й нам ва ўсім: абíцель тваю́ ахава́й мíрам і абаранí ад во́рагаў ба́чных і няба́чных, каб яна́ красава́лася ла́дам і дабрадзе́йнасцямі. Пазба́ў нас ад усяля́кай няста́чы, ад лю́тых хваро́баў і ад нечака́най сме́рці, і прывядзí да шчы́рага пакая́ння пры адыхо́дзе з гэ́тага жыцця́; вы́малі нам у Го́спада Бо́га спачы́н мíрны, бязбо́льны, непасаро́млены, з прычашчэ́ннем Святы́х Тайн; і правядзí нас праз мы́тарствы нябе́сныя, каб не вы́хапілі нас мучы́целі гро́зныя за грахí на́шы, але каб з засту́пніцтвам тваíм і дапамо́гаю мы здо́лелі непашко́джана прайсцí праз выпрабава́нне нябе́снае і мíласць атрыма́ць, і стаць неасу́джана пера́д стра́шным прасто́лам, і на Стра́шным судзе́ спадо́біцца стаць правару́ч ад пра́веднага Суддзí, і ўнасле́даваць до́лю пра́ведных. О, найпачэ́снейшая ма́ці, прападо́бная Еўфрасíння, дапамажы́ нам малíтвамі тваíмі; ахава́й нас і абаранí ад усяля́кіх па́стак варо́жых, каб спадо́біліся мы прайсцí шлях зямно́га на́шага жыцця́ бесперашко́дна і па малíтвах тваíх збаўле́нне атрыма́ць у Хрыста́ Бо́га на́шага, каб спадо́біліся мы сла́віць Яго з Беспача́тным Айцо́м і Святы́м Ду́хам, на ве́кі вяко́ў. Амíнь.